ananddey/assamese-wiki-corpus huggingface dataset:
ইয়ান কেৰশ্ব

ছাৰ ইয়ান কেৰশ্ব' FRHistS FBA (জন্ম ২৯ এপ্ৰিল ১৯৪৩) এজন ইংৰাজ ইতিহাসবিদ যাৰ কাম মূলতঃ ২০ শতিকাৰ জাৰ্মানীৰ সামাজিক ইতিহাসৰ ওপৰত কেন্দ্ৰিত। তেওঁক বহুতে এডল্ফ হিটলাৰ আৰু নাজী জাৰ্মানীৰ বিশ্বৰ অন্যতম আগশাৰীৰ বিশেষজ্ঞ হিচাপে গণ্য কৰে আৰু বিশেষকৈ হিটলাৰৰ জীৱনীৰ বাবে তেওঁক বিখ্যাত।

তেওঁ জাৰ্মান ইতিহাসবিদ মাৰ্টিন ব্ৰছজাটৰ অনুগামী, আৰু অৱসৰ লোৱালৈকে তেওঁ শ্বেফিল্ড বিশ্ববিদ্যালয়ৰ অধ্যাপক আছিল। কেৰশ্বৱে ব্ৰছজাটক এজন "প্ৰেৰণাদায়ক গুৰু" বুলি অভিহিত কৰিছে যিয়ে নাজী জাৰ্মানীৰ বিষয়ে তেওঁৰ বুজন ক্ষমতা গঢ় দিবলৈ বহুখিনি কৰিছিল। কেৰশ্বৱে বিবিচিৰ বহুতো তথ্যচিত্ৰত ঐতিহাসিক উপদেষ্টা হিচাপে কাম কৰিছিল, বিশেষকৈ দ্য নাজিছ: এ ৱাৰ্নিং ফ্ৰম হিষ্ট্ৰী এণ্ড ৱাৰ অৱ দ্য চেঞ্চুৰী। তেওঁ "হিটলাৰৰ বিৰুদ্ধে জাৰ্মান" শীৰ্ষক এটা পাঠ্যক্ৰম শিকাইছিল।

চমু জীৱন

১৯৪৩ চনৰ ২৯ এপ্ৰিলত ইংলেণ্ডৰ লেংকাশ্বাৰৰ অলধামত এজন সংগীতজ্ঞ জোচেফ কেৰশ্ব' আৰু এলিছ (ৰবিনছন) কেৰশ্ব'ৰ ঘৰত ইয়ান কেৰশ্বৱে জন্মগ্ৰহণ কৰে। তেওঁ মানচেষ্টাৰৰ ছেইণ্ট বেডছ কলেজৰ কাউনথিল গ্ৰামাৰ স্কুলত শিক্ষা গ্ৰহণ কৰে আৰু তাত তেওঁক ফাদাৰ জিঅ'ফ্ৰে বাৰ্ক,লিভাৰপুল বিশ্ববিদ্যালয় (বিএ), আৰু অক্সফৰ্ডৰ মাৰ্টন কলেজ (ডিফিল)ৰ দ্বাৰা অধ্যাপনা কৰে। প্ৰথমে তেওঁ মধ্যযুগীয়বাদী হিচাপে প্ৰশিক্ষণ লৈছিল যদিও ১৯৭০ চনত আধুনিক জাৰ্মান সামাজিক ইতিহাসৰ অধ্যয়নত মন মেলিছিল। প্ৰথমতে তেওঁ মূলতঃ বোল্টন এবেৰ অৰ্থনৈতিক ইতিহাসৰ বিষয়ে চিন্তা-চৰ্চা কৰিছিল। মানচেষ্টাৰত মধ্যযুগীয় ইতিহাসৰ প্ৰবক্তা হিচাপে কেৰশ্বৱে মধ্যযুগত জাৰ্মান কৃষকসকলৰ বিষয়ে অধ্যয়ন কৰিবলৈ জাৰ্মান ভাষা শিকিছিল। ১৯৭২ চনত তেওঁ বাভাৰিয়া ভ্ৰমণ কৰে আৰু মিউনিখৰ কেফেত লগ পোৱা এজন বুঢ়া মানুহৰ মতামত শুনি স্তম্ভিত হৈ পৰে যিয়ে তেওঁক ক'লে: "আপোনালোক ইংৰাজ ইমানেই মূৰ্খ আছিল। যদিহে আপুনি আমাৰ পক্ষ ল'লেহেঁতেন। আমি একেলগে বলছেভিজমক পৰাস্ত কৰি পৃথিৱীখন শাসন কৰিব পাৰিলোহেঁতেন!"—এই কাণ্ডৰ ফলত কেৰশ্ব'ৱে জাৰ্মানীৰ সাধাৰণ মানুহে কেনেকৈ আৰু কিয় নাজীবাদক সমৰ্থন কৰিব পাৰে সেই বিষয়ে জানিবলৈ আগ্ৰহী হৈ পৰে।

তেওঁৰ পত্নী ডেম বেটী কেৰশ্ব’ নাৰ্চিঙৰ প্ৰাক্তন অধ্যাপিকা আৰু শ্বেফিল্ড বিশ্ববিদ্যালয়ৰ স্কুল অৱ নাৰ্চিং ষ্টাডিজৰ ডীন।

তথ্যসূত্ৰ

শ্ৰেণী:যুক্তৰাজ্যৰ ব্যক্তি
শ্ৰেণী:জীৱিত ব্যক্তি
শ্ৰেণী:সাহিত্যিক

বাহ্যিক সংযোগ

On Kershaw

The Road to Destruction, Richard Gott on Hitler: Nemesis
Sir Ian Kershaw: Dissecting Hitler
Review of Hitler, 1889–1936: Hubris
Review of Making Friends With Hitler Lord Londonderry and Britain's Road to War

Review of Fateful Choices by Gerhard Weinberg

Kershaw interviewed
Interview with Ian Kershaw on the Penguin website
Interview with Ian Kershaw
Interview with Kershaw
Interview with Ian Kershaw

By Kershaw
Beware the Moral High Ground
Review of Hitler's Library
বিলম্বিত উপলব্ধি পক্ষপাতিতা

বিলম্বিত উপলব্ধি পক্ষপাতিতা -ৰ আন দুটা নাম হৈছে মই এনে হ'ব বুলি জানিছিলোঁৱেই প্ৰপঞ্চ আৰু বগাই যোৱা নিৰ্ধাৰণবাদ । এইয়া একধৰণৰ সহজাত প্ৰৱণতা যাৰ প্ৰভাৱত মানুহে অতীতৰ ঘটনা এটাক বাস্তৱতকৈ অধিক অনুমানযোগ্য হিচাপে ঠাৱৰ কৰে। এটা বিশেষ ঘটনা ঘটিত হোৱাৰ পাছত মানুহে সেই বিশেষ ঘটনাটো ঘটিবই বুলি বা তেনেধৰণৰ পৰিণতি এটা হ'বয়েই বুলি নিশ্চিতমনেৰে বিশ্বাস প্ৰদৰ্শন কৰে। বিলম্বিত উপলব্ধিৰ এই পক্ষপাতিত্বই মানুহৰ স্মৰণ শক্তিত বিচ্যুতিৰ সৃষ্টি কৰে। ঘটনা এটা ঘটাৰ আগতে তেওঁলোকে কি জানে আৰু কি বিশ্বাস কৰে-তাৰ লগত এই বিচ্যুতিটো জড়িত হৈ আছে। ইয়াৰ ফলত ভৱিষ্যতৰ ঘটনা কিছুমানৰ পৰিণতি অনুমান কৰাৰ প্ৰসংগত মানুহজনৰ মনত অত্যধিক বিশ্বাসৰ (overconfidence) এটা উৎস তৈয়াৰ হয়। বিলম্বিত উপলব্ধি পক্ষপাতিতাৰ নিদৰ্শন দেখা যায়-ইতিহাসবিদে বৰ্ণনা কৰা কিছুমান যুদ্ধৰ পৰিণতিত অথবা চিকিৎসাবিদে স্মৰণ কৰা কিছুমান ক্লিনিকেল ট্ৰায়েলৰ ক্ষেত্ৰত। বাৰুখ আছিল সেইসময়ত এজন মনোবিজ্ঞানৰ ছাত্ৰ। তেখেতে এইবোৰ পৰ্যবেক্ষণৰ সন্দৰ্ভত মনোবৈজ্ঞানিক গৱেষণা কৰাৰ সুযোগ এটা দেখিলে। দুয়োটা পদ্ধতিৰ বিৱৰণৰ ক্ষেত্ৰত বেয়থ আৰু ফিছকফে প্ৰথমবাৰৰ বাবে এটা বিশেষ সম্পৰীক্ষাৰ প্ৰস্তুতি চলাইছিল। এই অধ্যয়নত বিলম্বিত উপলব্ধি পক্ষপাতিতাক পোনপটীয়াকৈ পৰীক্ষা কৰা হৈছিল। আমেৰিকা যুক্তৰাষ্ট্ৰৰ ৰাষ্ট্ৰপতি ৰিছাৰ্ড নিক্সনে বেইজিঙলৈ কৰিবলগীয়া অনাগত ভ্ৰমণটোৰ সম্ভাব্য পৰিণতিৰ সন্দৰ্ভত অংশগ্ৰহণকাৰীসকলক প্ৰশ্ন সোধা হৈছিল। ৰাষ্ট্ৰপতিগৰাকী উলটি যোৱাৰ পাছত অংশগ্ৰহণকাৰীক পূৰ্বৰ সম্ভাৱিতাবোৰ স্মৰণ কৰিবলৈ কোৱা হ'ল। দেখা গ'ল, তেওঁলোকে সেই পৰিণতিসমূহক প্ৰকৃত ঘটনাৰ তুলনাত অতিমূল্যায়ন কৰিছে আৰু গুৰুতৰ মাত্ৰাত সেইবোৰক ঠাৱৰ কৰিছে। এইটো অধ্যয়নক বিলম্বিত উপলব্ধিৰ পক্ষপাতিতাৰ প্ৰসংগত সঘনাই উল্লেখ কৰা হয়।

লগতে চাওক

কাঠামোবদ্ধ প্ৰভাৱ
স্ব-সেৱা পক্ষপাতিতা
লঙ্গৰকৰণ

তথ্যসূত্ৰ

শ্ৰেণী:বোধগত পক্ষপাতিতা
শ্ৰেণী:মনোবিজ্ঞান
ইয়োপাট

ইয়োপাট আছিল দক্ষিণ মায়া অঞ্চলৰ এজন গুৰুত্বপূৰ্ণ মায়া বিশ্বাসৰ ধুমুহাৰ দেৱতা, যিয়ে মেছ'আমেৰিকান কালক্ৰমৰ ধ্ৰুপদী যুগত (প্ৰায় ২৫০–৯০০ খ্ৰীষ্টাব্দ) ক’পান আৰু কুইৰিগুয়া চহৰক সামৰি লৈছিল। ইয়োপাটৰ মায়াৰ বৰষুণ দেৱতা ছাকৰ সৈতে ওতঃপ্ৰোত সম্পৰ্ক আছিল। ইয়োপাটক বজ্ৰপাতক প্ৰতিনিধিত্ব কৰা চকমকীয়া অস্ত্ৰ বহন কৰা চৰিত্ৰ বুলি চিত্ৰিত কৰা হৈছে। বিশেষকৈ হিংস্ৰ বিজুলী-ধুমুহাৰ বাবে ইয়োপাটক দায়ী কৰা হৈছিল, যিবোৰে ভূমিকম্পৰ সৃষ্টি কৰে বুলি ধাৰণা কৰা হৈছিল। তেওঁক প্ৰায়ে এখন ভৰিৰ ঠাইত সাপৰ সৈতে কল্পনা কৰা হৈছিল, যিয়ে একে বৈশিষ্ট্যৰ আন এজন মায়া দেৱতাৰ সৈতে ঘনিষ্ঠ সম্পৰ্ক প্ৰদৰ্শন কৰিছিল।

ধ্ৰুপদী যুগৰ শেষৰ ফালে (প্ৰায় ৬০০–৯০০ খ্ৰীষ্টাব্দ) এই দেৱতাৰ গুৰুত্ব আছিল। পালেংকেত পোৱা হাইৰ'গ্লিফিক লিখনীৰ ডিচিফাৰিঙৰ ফলত এইটো ধাৰণা কৰা হৈছে যে ইয়োপাট বৰষুণৰ আগতে গঠন হোৱা কুঁৱলীৰ সৈতে জড়িত আছিল। কুইৰিগুয়া বংশৰ ৰজাসকলৰ নামৰ অংশ হিচাপে এই দেৱতাৰ নামটো সঘনাই ব্যৱহাৰ কৰা হৈছিল,

ব্যুৎপত্তিবিজ্ঞান

ইয়োপাট নাম দুটা মৌলিক শব্দৰ পৰা গঠিত – ইয়োপ আৰু আট, আক্ষৰিক অৰ্থত পাত-লিংগ।

কাল্পনিক চিত্ৰ

মায়া শিল্পত ইয়োপাটক তেওঁৰ বজ্ৰপাতৰ অস্ত্ৰ ব্যৱহাৰ কৰি পৌৰাণিক কচ্ছপৰ খোলা ফাটি দিয়া হৈছে, যিটো কাৰ্যই মায়া মেইজ গডৰ পুনৰুত্থানৰ ইংগিত দিয়ে। ইয়োপাটৰ উপস্থাপন ছাকৰ উপস্থাপনৰ সৈতে প্ৰায় একে, কেৱল তেওঁৰ অস্ত্ৰ আৰু মূৰত বক্ৰ বিন্দুযুক্ত উপাদানৰ বাহিৰে। এই বিন্দুযুক্ত উপাদানসমূহে ডাৱৰ বা কুঁৱলীক প্ৰতিনিধিত্ব কৰিব পাৰে, বা স্পাৰ্ক হ'ব পাৰে। তেওঁৰ শৰীৰতো শিলৰ চিন থাকে।

তথ্যসূত্ৰ

শ্ৰেণী:মায়া সভ্যতা
শ্ৰেণী:দেৱ-দেৱী
শ্ৰেণী:ৱিকিপিডিয়াৰ ২৫ বছৰীয়া জন্মদিন উপলক্ষে সৃষ্টি কৰা পৃষ্ঠা
লাও নৱবৰ্ষ

লাও নৱবৰ্ষ যাক পি মাই লাও বুলি কোৱা হয় প্ৰতি বছৰে ১৩ বা ১৪ এপ্ৰিলৰপৰা ১৫ বা ১৬ এপ্ৰিললৈকে পালন কৰা হয়।

ইতিহাস

লাওছত "পি মাই" (লাও ভাষাত) নামেৰে জনাজাত পৰম্পৰাগত উদ্‌যাপনৰ বাবে লাও নৱবৰ্ষৰ জনপ্ৰিয় ইংৰাজী নাম। লাও নৱবৰ্ষ লাওছত বহুলভাৱে উদযাপিত উৎসৱ। অষ্ট্ৰেলিয়া, কানাডা, ফ্ৰান্স, বৃটেইন আৰু আমেৰিকাৰ লাওসকলেও এই উৎসৱ পালন কৰে।

লাওছত বছৰৰ আটাইতকৈ গৰম সময় এপ্ৰিল মাহত লাও নৱবৰ্ষ উদ্‌যাপন কৰা হয় আৰু ইয়াৰ উপৰি বাৰিষাৰ আৰম্ভণি হয়। বাংলাদেশ, কম্বোডিয়া, চীন (ইউনান প্ৰদেশৰ দৈ জনগোষ্ঠী), ভাৰত, ম্যানমাৰ, নেপাল, থাইলেণ্ড, শ্ৰীলংকা আদি দক্ষিণ এছিয়াৰ বহু দেশত নৱবৰ্ষ উদ্‌যাপনৰ প্ৰায় একে সময়তে লাও নৱবৰ্ষ উদ্‌যাপন কৰা হয়।

উৎসৱৰ তাৰিখ

১৪ এপ্ৰিলৰপৰা ১৬ এপ্ৰিললৈ তিনিদিনীয়া এই আনুষ্ঠানিক উৎসৱ চলি থাকে যদিও লুয়াং প্ৰবাঙৰ দৰে চহৰত এসপ্তাহৰো অধিক সময়লৈকে উদ্‌যাপন চলিব পাৰে। প্ৰথম দিনটো পুৰণি বছৰৰ শেষ দিন। আজিৰ দিনটোতে ঘৰ-দুৱাৰ, গাঁওবোৰ ভালদৰে চাফা কৰা হয়। লাও নৱবৰ্ষৰ বাবে সুগন্ধি, পানী, ফুল আদিও প্ৰস্তুত কৰা হয়। উৎসৱৰ দ্বিতীয় দিনটো হ'ল "বছৰ নোহোৱা দিন" যিটো দিন পুৰণি বছৰতো নপৰে, নতুন বছৰতো নপৰে। উৎসৱৰ অন্তিম দিনটোত নতুন বছৰৰ আৰম্ভণি হয়। লাওছত লাও নৱবৰ্ষ চৰকাৰী বন্ধৰ দিন, আৰু এই তিনিদিনত চৰকাৰী কাৰ্যালয় বন্ধ থাকে। ছাত্ৰ-ছাত্ৰীসকলে প্ৰথমে সন্মানৰ চিন স্বৰূপে নিজৰ বয়োজ্যেষ্ঠসকলৰ ওপৰত পানী ঢালি দিয়ে, তাৰ পিছত দীৰ্ঘায়ু আৰু শান্তিৰ বাবে আশীৰ্বাদ বিচাৰি সন্ন্যাসীৰ ওপৰত পানী ঢালি দিয়ে আৰু শেষত ইজনে সিজনৰ ওপৰত পানী ছটিয়াই দিয়ে। পানীত ফুল বা প্ৰাকৃতিক সুগন্ধি যোগ কৰা হয়। কিছুমান মানুহে পানীত ফুল দি সুগন্ধি দিবলৈ ভাল পায়, লগতে কলন আৰু পাৰফিউমৰ দৰে আন সামগ্ৰীও দিব ভাল পায়। শেহতীয়া বছৰবোৰত লাও নৱবৰ্ষৰ সৈতে জড়িত আন এটা পৰম্পৰাৰ উন্মেষ ঘটিছে: উদ্‌যাপনৰ সময়ত মানুহে ইজনে সিজনৰ ওপৰত ক্ৰীম (শ্বেভিং ক্ৰীম বা হুইপড ক্ৰীম) বা বগা-পাউডাৰ প্ৰয়োগ কৰে বা নিক্ষেপ কৰে।

বালি

মন্দিৰৰ চৌহদলৈ বালি আনি স্তুপ বা টিলা তৈয়াৰ কৰা হয়, যিবোৰ তাৰ পিছত সজাই-পৰাই সন্ন্যাসীসকলক যোগ্যতা অৰ্জনৰ উপায় হিচাপে দিয়া হয়। বালিৰ স্তুপ সৃষ্টিৰ দুটা উপায়। এটা সাগৰৰ পাৰলৈ যোৱা, আৰু আনটো বালি ৱাট বা মন্দিৰলৈ অনা। বালিৰ স্তুপবোৰত পতাকা, ফুল, বগা ৰেখাৰে সজাই, সুগন্ধি পানী ছটিয়াই দিয়া হয়। বালিৰ স্তুপবোৰে ফোখাও কৈলাত নামৰ পৰ্বতটোৰ প্ৰতীক, য’ত ৰজা কাবিনলাফ্ৰমৰ মূৰটো তেওঁৰ সাতজনী কন্যায় থৈছিল।

জীৱ-জন্তু

এই সময়ত যোগ্যতা অৰ্জন কৰাৰ আন এটা উপায় হ’ল জীৱ-জন্তুক মুক্ত কৰা। লাওসকলে বিশ্বাস কৰে যে জীৱ-জন্তুবোৰ মুক্ত হোৱাটো প্ৰয়োজন। লাওছত বহুতো সৌন্দৰ্য্য প্ৰতিযোগিতা অনুষ্ঠিত হয় যদিও পুৰণি ৰাজধানী লুয়াং প্ৰবাং নাংছাংখান প্ৰতিযোগিতাৰ বাবে বেছিকৈ পৰিচিত। ইয়াত সাতজন প্ৰতিযোগীয়ে অংশগ্ৰহণ কৰে, প্ৰত্যেকেই ৰজা কেবিনলাফ্ৰমৰ সাতগৰাকী কন্যাৰ ভিতৰত এগৰাকীক প্ৰতিনিধিত্ব কৰে।

সংগীত আৰু নৃত্য

লাও নৱবৰ্ষৰ সময়ত বিভিন্ন ধৰণৰ অনুষ্ঠান অনুষ্ঠিত হয়, য'ত পৰম্পৰাগত লাও সংগীত আৰু সামাজিক নৃত্য, মোলাম, আৰু লামভং, যাৰ অৰ্থ হৈছে 'বৃত্ত নৃত্য'। দিনৰ ভাগত বহু লোকে নতুন বছৰত সুস্থ আৰু সুখী জীৱনৰ আশাত মন্দিৰলৈ গৈ পূজা কৰে। সন্ধিয়া সকলো বয়সৰ লোকে মনোৰঞ্জনৰ বাবে মন্দিৰলৈ যায়।

শুভেচ্ছা

কাৰোবাক লাও নৱবৰ্ষৰ শুভেচ্ছা জনাবলৈ কেইবাটাও উপায়। আটাইতকৈ সাধাৰণ অভিব্যক্তিসমূহ হ'ল "সোক দি পি মাই", "সৌকছান ৱান পি মাই", বা "সবৈদি পি মাই", যিবোৰৰ সকলোবোৰৰ অৰ্থ ইংৰাজীত "নতুন বছৰৰ শুভেচ্ছা।"

তথ্যৰ উৎস

বাহ্যিক সংযোগ

Sabaidee Pbeemai Lao Festival
Lao New Year on ThingsAsian.com

শ্ৰেণী:এছিয়াৰ সংস্কৃতি
শ্ৰেণী:লাওছৰ ধৰ্ম
৬১ নং ৰাষ্ট্ৰীয় ঘাইপথ (ভাৰত)

৬১ নং ৰাষ্ট্ৰীয় ঘাইপথ (, চমুকৈ NH 61) হৈছে ভাৰতৰ এটা ৰাষ্ট্ৰীয় ঘাইপথ। এই ৰাষ্ট্ৰীয় ঘাইপথটো নাগালেণ্ডৰ ৰাজধানী কহিমাত আৰম্ভ হৈ অসমৰ জাঁজীত শেষ হৈছে। এই ঘাইপথটোৰ মুঠ দৈৰ্ঘ্য হৈছে । ইয়াৰে লাগালেণ্ডত আৰু অসমত আছে।

সংযোজিত স্থানসমূহ

ৱখা
মোককচাঙ

লগতে চাওক

List of National Highways in India

তথ্য সংগ্ৰহ

বাহ্যিক সংযোগ

NH network map of India

শ্ৰেণী:অসমৰ ৰাষ্ট্ৰীয় ঘাইপথসমূহ
শ্ৰেণী:ভাৰতৰ ৰাষ্ট্ৰীয় ঘাইপথসমূহ
ঘাতবল

ধ্ৰুপদী বলবিজ্ঞানত, ঘাতবল(J) হৈছে সময়ৰ সাপেক্ষে বলৰ অনুকল( integral)।

যিহেতু বল এটা ভেক্টৰ ৰাশি, ঘাতবলো এটা ভেক্টৰ ৰাশি। এছ আই একক হৈছে নিউটন ছেকেণ্ড। অন্য ইংৰাজ আভিযান্ত্ৰিক একক কিছুমান হৈছে পাউণ্ড-ছেকেণ্ড আৰু শ্লাগ-ফুট প্ৰতি ছেকেণ্ড।

ধ্ৰুৱীয় ভৰৰ ক্ষেত্ৰত গাণিতীয় সম্বন্ধ

t1 ৰ পৰা t2 সময়ত ঘাতবল J হৈছে

য'ত t1 ৰ পৰা t2 সময়ত প্ৰযোজিত বল F।
নিউটনৰ দ্বিতীয় সূত্ৰৰ পৰা বল আৰু ভৰবেগৰ সম্বন্ধ হৈছে -

গতিকে,

য'ত Δp হৈছে t1 ৰ পৰা t2 সময়ত সলনি হোৱা ভৰবেগ। ইয়াক প্ৰায়ে ঘাতবল-ভৰবেগ সূত্ৰ হিচাপে জনা যায়।
অৰ্থাৎ, ঘাতবলক কোনো বস্তুৰ ওপৰত বল প্ৰয়োগ কৰাৰ ফলত হোৱা ভৰবেগৰ পৰিৱৰ্তন হিচাপেও সংজ্ঞাবদ্ধ কৰিব পাৰি।

য'ত,
F হৈছে প্ৰয়োগ কৰা বল
t1 আৰু t2 সময়
m ভৰ
v2 অন্তিম বেগ
v1 প্ৰাৰম্বিক বেগ
ঘাতবলক তীব্ৰবেগী বল বা প্ৰভাৱ(fast-acting force or impact) সূচাবলৈকো কেতিয়াবা ব্যৱহাৰ কৰা হয়।

তথ্য সংগ্ৰহ

শ্ৰেণী:ধ্ৰুপদী বলবিজ্ঞান
শ্ৰেণী:ভৌতিক ৰাশি
দেৱ (অভিনেতা)

দীপক অধিকাৰী (; জন্ম: ২৫ ডিচেম্বৰ ১৯৮২), যিয়ে তেওঁৰ মঞ্চনাম দেৱ হিচাপে অধিক পৰিচিত, এগৰাকী ভাৰতীয় অভিনেতা, প্ৰযোজক, গায়ক আৰু চিত্ৰনাট্যকাৰ। তেওঁ মূলতঃ বাংলা চলচ্চিত্ৰত কৰা কামৰ বাবে জনাজাত আৰু বৰ্তমান এজন ৰাজনীতিবিদ হিচাপেও সক্ৰিয়। তেওঁ ২০১৪ চনৰ পৰা সৰ্বভাৰতীয় তৃণমূল কংগ্ৰেছ দলৰ প্ৰাৰ্থী হিচাপে ঘাটাল লোকসভা সমষ্টিৰ পৰা সংসদ সদস্য হিচাপে কাৰ্যনিৰ্বাহ কৰি আছে। তেওঁৰ 'দেৱ এণ্টাৰটেইনমেণ্ট ভেঞ্চাৰ্ছ' নামৰ এটা প্ৰযোজনা গোষ্ঠীও আছে। ২০০৬ চনত ৰচনা বেনাৰ্জীৰ বিপৰীতে 'অগ্নিশপথ' ছবিৰ জৰিয়তে তেওঁ অভিনয় জীৱনৰ পাতনি মেলিছিল।

উদ্ধৃতি

যদি আপুনি মোক সোধে যে মই কিয় সফল, তেন্তে মই ক’ম যে ইয়াৰ কাৰণ হ’ল মই নেতিবাচক মানুহৰ পৰা আঁতৰি থাকোঁ। এই মানুহবোৰে আপোনাক তললৈ নমাই আনিব পাৰে আৰু আপোনাৰ মাজত নেতিবাচকতা সুমুৱাই দিব পাৰে। ভাল আৰু বেয়া সময় মানুহৰ জীৱনৰ এটা অংশ, কিন্তু যদি আপোনাৰ চাৰিওফালে নেতিবাচক মানুহ থাকে, তেন্তে বেয়া সময় কেতিয়াও শেষ নহ’ব।
"১৮ বছৰীয়া তাৰকাত্বৰ যাত্ৰাত দেৱ", দ্য টাইমছ অৱ ইণ্ডিয়া।

গোটেই সময়ছোৱাত ইতিবাচক হৈ থকাটো আৰু নেতিবাচক ভাবধাৰাক আওকাণ কৰাটো গুৰুত্বপূৰ্ণ। যদি আপোনাৰ দলটো আৰু আপুনি ইতিবাচক হৈ থাকে, তেন্তে বাহিৰৰ কোনো বস্তুৱে আপোনাক স্পৰ্শ কৰিব নোৱাৰে। মই ভাবো এয়া জীৱনৰ উত্থান-পতনৰ অভিজ্ঞতা লোৱাৰ দৰে। আপোনাৰ অগ্ৰাধিকাৰবোৰ বাছি উলিওৱা আৰু আপুনি কেনেকৈ জীৱনটো অতিবাহিত কৰিব বিচাৰে সেয়া নিৰ্ণয় কৰাটো গুৰুত্বপূৰ্ণ। পৰিস্থিতি যিয়েই নহওক কিয় আপুনি ইতিবাচক হৈ থাকিব লাগিব। কামে মোক ইমান ব্যস্ত কৰি ৰাখে যে মই সময় নাপাওঁ। অৱশ্যে মোৰ আপোন কোনোবাই নিমন্ত্ৰণ কৰিলে মই নিশ্চয় তাত উপস্থিত থাকিম। মই অহংকাৰী মানুহ নহয় কিন্তু মই স্বভাৱগতভাৱে যথেষ্ট জেদী। মই অহংকাৰ পোষণ নকৰো কাৰণ মই সকলোৰে পৰা শিকিব বিচাৰো কিন্তু মোৰ ওচৰত আত্মসন্মানটো ডাঙৰ কথা। যদি কোনোবাই মোক কয় 'তুমি এয়া কৰিব নোৱাৰা', তেন্তে মই মোৰ সকলো শক্তি সেই কামটো কৰিবলৈ খটুৱাই দিম আৰু তেওঁলোকক দেখুৱাই দিম যে মই পাৰো।
"মানুহে মোৰ কঠোৰ পৰিশ্ৰমক প্ৰথমে চাব লাগে আৰু তাৰ পিছত এটা মতামত গঠন কৰিব লাগে: দেৱ", দ্য টাইমছ অৱ ইণ্ডিয়া।

প্ৰতিখন ছবিয়েই মোৰ বাবে প্ৰত্যাহ্বানমূলক আৰু শিক্ষা গ্ৰহণ কৰাৰ এক প্ৰক্ৰিয়া। অভিনেতা এজনৰ বাবে কেৱল বক্স অফিচ কালেকচনেই শেষ কথা নহয়, তেওঁ যিটো চৰিত্ৰ ৰূপায়ণ কৰে তাৰ সৈতে আৱেগিকভাৱেও জড়িত হোৱা উচিত।
"মই দেৱ হিচাপে জন্ম হোৱা নাই বুলি অভিনেতা দেৱে কয়", দ্য টাইমছ অৱ ইণ্ডিয়া।

এতিয়া যি যুঁজ চলিছে, যিদৰে স্থানীয় সকলো বস্তু গোলকীয় হৈ পৰিছে, ৰাষ্ট্ৰীয় পৰ্যায়লৈ গৈছে, মইও বিচাৰিম যে বঙালী চিনেমাৰ বিষয়বস্তুও সেই স্থানত উপনীত হওক।
"টলীউড অভিনেতা দেৱৰ একচেটিয়া সাক্ষাৎকাৰ", সংবাদ প্ৰতিদিন।

কোৱাটো বৰ কঠিন। চিনেমাই আমাক প্ৰতিদিনে নতুন কিবা এটা শিকায়। গতিকে চিনেমা কোনো এটা ফৰ্মূলাত আৱদ্ধ কৰি ৰাখিব নোৱাৰি।
"টলীউডত দেৱ", আনন্দবাজাৰ পত্ৰিকা।

বাহ্যিক সংযোগ

শ্ৰেণী:ভাৰতীয় অভিনেতা
এলা বালিন্সকা

এলা বালিন্সকা (ইংৰাজী: Ella Balinska; জন্ম: ৪ অক্টোবৰ ১৯৯৬) এগৰাকী ইংৰাজ-আমেৰিকান অভিনেত্ৰী। তেওঁ একচন-কমেডী ছবি ‘চাৰ্লিছ এঞ্জেলছ’ (২০১৯) আৰু নেটফ্লিক্সৰ মূল ধাৰাবাহিক ‘ৰেচিডেণ্ট ইভিল’ (২০২২)-ত অভিনয় কৰিছিল।

প্ৰাৰম্ভিক জীৱন আৰু শিক্ষা

বালিন্সকাৰ জন্ম ১৯৯৬ চনৰ ৪ অক্টোবৰত লণ্ডনত হৈছিল। তেওঁ পোলেণ্ডৰ সংগীতজ্ঞ তথা উদ্যোগী কাজ বালিন্সকী জুন্দজিল আৰু জামাইকান-ব্ৰিটিছ ৰান্ধনী লৰেইন পাস্কেলৰ কন্যা। তেওঁ নিজৰ পটভূমিক ব্ৰিটিছ, পোলেণ্ড আৰু কেৰিবিয়ানৰ মিশ্ৰণ বুলি বৰ্ণনা কৰিছে। ২০০০ চনত তেওঁৰ পিতৃ-মাতৃৰ বিবাহ বিচ্ছেদ হয়।

বালিন্সকাই কাউণ্টি পৰ্যায়ত নেটবল খেলিছিল আৰু ৰাষ্ট্ৰীয় পৰ্যায়ত ট্ৰেক এণ্ড ফিল্ড প্ৰতিযোগিতাত অংশগ্ৰহণ কৰিছিল। তেওঁ ‘টিম লণ্ডন’ৰ হৈ যাঠী নিক্ষেপকাৰী (javelin thrower) আছিল। তেওঁ ডালউইচৰ জেমছ এলেনছ গাৰ্লছ স্কুলত পঢ়া-শুনা কৰিছিল আৰু ২০১৫ চনত চিকউইকৰ আৰ্টছ এডুকেশ্যনেল স্কুলত (ArtsEd) শিক্ষা গ্ৰহণ কৰিবলৈ স্কুল এৰিছিল। ইয়াৰ পিছত তেওঁ গিল্ডফৰ্ড স্কুল অৱ এক্টিঙত প্ৰশিক্ষণ গ্ৰহণ কৰে। কামৰ বাবে ২০১৮ চনত নিজৰ অন্তিম ষাণ্মাসিকৰ সময়ছোৱাত তেওঁ শিক্ষা আধাতে এৰিছিল যদিও ২০২০ চনত পুনৰ উভতি আহি ডিগ্ৰী সম্পূৰ্ণ কৰে আৰু ২০২১ চনত আনুষ্ঠানিকভাৱে অভিনয়ত কলা শাখাৰ স্নাতক ডিগ্ৰী লাভ কৰে। তেওঁৰ নামত ‘এলা বালিন্সকা স্কলাৰশ্বিপ’ প্ৰতিষ্ঠা কৰা হৈছে।

কৰ্মজীৱন

২০১৭ চনত বালিন্সকাই ‘স্কাই কিডছ’ ধাৰাবাহিক ‘দ্য এথেনা’ (২০১৯)-ত ন্যয়েলা মালিকৰ মুখ্য চৰিত্ৰত অভিনয়ৰ সুযোগ লাভ কৰে। তেওঁ ক্ৰিষ্টেন ষ্টুৱাৰ্ট আৰু নাওমি স্কটৰ সৈতে একচন কমেডী ছবি ‘চাৰ্লিছ এঞ্জেলছ’-ত অভিনয় কৰিছিল। এই ছবিখন ১৯৭৬ চনৰ একে নামৰ টেলিভিছন ধাৰাবাহিক আৰু পূৰ্বৰ দুখন চলচ্চিত্ৰৰ ধাৰাবাহিকতা ৰক্ষা কৰি নিৰ্মাণ কৰা হৈছিল। ২০১৯ চনৰ নৱেম্বৰ মাহত মুক্তি পোৱা ছবিখনে সমালোচকৰ পৰা মিশ্ৰিত সঁহাৰি লাভ কৰিছিল।

বালিন্সকাই থ্ৰিলাৰ ছবি ‘ৰান চুইটহাৰ্ট ৰান’-ত অভিনয় কৰিছিল, যাৰ প্ৰিমিয়াৰ ২০২০ চনৰ ছাণ্ডেন্স ফিল্ম ফেষ্টিভেলত হৈছিল। তেওঁ একে নামৰ ভিডিঅ' গেম শৃংখলাৰ ওপৰত আধাৰিত নেটফ্লিক্সৰ লাইভ-একচন ধাৰাবাহিক ‘ৰেচিডেণ্ট ইভিল’-তো অভিনয় কৰিছিল। ই ২০২২ চনৰ জুলাই মাহত মুক্তি পাইছিল। বালিন্সকাই একচন ৰোল-প্লেয়িং ভিডিঅ' গেম ‘ফৰস্পোকেন’-ৰ মুখ্য চৰিত্ৰ ফ্ৰে হলাণ্ডৰ চৰিত্ৰটো ৰূপায়ণ কৰাৰ লগতে কণ্ঠদান কৰিছিল। তেওঁক ‘দ্য অকুপেণ্ট’ নামৰ এখন কল্পবিজ্ঞান থ্ৰিলাৰ ছবিত দেখা পোৱা যাব।

২০২২ চনত বালিন্সকাই ডিজে হিচাপে কাম কৰাৰ লগতে টেকনো সংগীত প্ৰযোজনা কৰিবলৈ আৰম্ভ কৰে।

ব্যক্তিগত জীৱন

বালিন্সকা অলাভজনক সংস্থা ‘ব্ৰিটিছ ফেশ্বন কাউন্সিল’ৰ এগৰাকী সমৰ্থক।

তথ্যসূত্ৰ

বাহ্যিক সংযোগ

শ্ৰেণী:অভিনেত্ৰী
শ্ৰেণী:চলচ্চিত্ৰ প্ৰযোজক
এমিলি এণ্ডাৰছন

অটিন কেৰ’লিন এমিলি এণ্ডাৰছন (১৮৯৫–১৯৭০) এগৰাকী ডেনিছ ইতিহাসবিদ আৰু আৰ্কাইভিষ্ট আছিল। তেওঁ এগৰাকী গভীৰ গৱেষক, তেওঁৰ প্ৰথম প্ৰকাশিত গ্ৰন্থ গ্ৰামছ হিষ্ট’ৰী (১৯২৬) আছিল জুটলেণ্ডৰ দক্ষিণে থকা গ্ৰামত থকা গ্ৰাম এষ্টেট ৰ বিশদ ইতিহাস যিটো তেওঁ ইয়াৰ মালিক এডলফ ব্ৰকেনহুছ শ্বেকৰ বাবে গ্ৰহণ কৰিছিল। দক্ষিণ জুটলেণ্ডৰ প্ৰাদেশিক আৰ্কাইভ আৰু তাৰ পিছত জিলেণ্ডৰ আৰ্কাইভৰ বাবে কাম কৰাৰ পিছত ১৯৫৮ চনত তেওঁ ৰাষ্ট্ৰীয় আৰ্কাইভৰ সৈতে নিয়োজিত হয় য'ত তেওঁ ঐতিহাসিক ৰেকৰ্ডসমূহৰ নথিভুক্ত কৰাৰ ক্ষেত্ৰত এক কিংবদন্তি দক্ষতা গঢ়ি তোলে, বিশেষকৈ দ্বিতীয় খ্ৰীষ্টিয়ানৰ আৰ্কাইভত, ষ্টকহ'ম আৰু অছলোৰ উৎসসমূহ একত্ৰিত কৰি। সংশ্লিষ্ট পঞ্জীয়ন শিৰোনাম München-Samlingen ১৯৬৯ চনত ভেজলেডেণ্ডে আৰ্কিভৰেজিষ্ট্ৰেটৰৰ ১৫ নং খণ্ড হিচাপে প্ৰকাশ পাইছিল।

জীৱনী

১৮৯৫ চনৰ ২৬ মাৰ্চত ইকাষ্টৰ গ্ৰ’ডেত জন্মগ্ৰহণ কৰা অটিন কেৰ’লিন এমিলি এণ্ডাৰছন আছিল কৃষক খ্ৰীষ্টিয়ান এণ্ডাৰছন (১৮৫৪–১৯৩৮) আৰু কাৰ্ষ্টেন ক্ৰিষ্টিয়ানচেন লাৰ্চেন (১৮৫৮–১৯৪৭)ৰ ৯টা সন্তানৰ ভিতৰত অন্যতম

১৯৭০ চনৰ ১০ নৱেম্বৰত কোপেনহেগেনত এমিলি এণ্ডাৰছনৰ মৃত্যু হয়।

তথ্য সূত্ৰ

শ্ৰেণী:নাৰীবাদ আৰু লোকগাথা ২০২৫
শ্ৰেণী:সাহিত্যিক
শ্ৰেণী:ইতিহাসবিদ
শ্ৰেণী:মৃত ব্যক্তি
ঊৰুমৈথুন

ঊৰুমৈথুন হৈছে এক প্ৰকাৰৰ অভেদক যৌনতা বা অনাভেদী যৌনক্ৰিয়া। এই ক্ৰিয়াত এজন পুৰুষে নিজৰ লিংগটো নিজৰ সংগীৰ উৰুৰ মাজত সুমুৱাই দি অবিৰত ঘৰ্ষণৰ মাজেৰে বীৰ্যস্খলন কৰে।

কিশোৰ ল’ৰাবোৰে মহিলাৰ উৰু দেখি উত্তেজিত হ’ব আৰু তাইৰ লিংগটোক আদৰ বা চুহিব বা ঘঁহিব বিচাৰিব। বহু ক্ষেত্ৰত মহিলাসকলে এনে যৌন আচৰণৰ বাবে চৰম আনন্দ লাভ কৰে।

এই ধৰণৰ যৌন কাৰ্যকলাপ সমকামীৰ ক্ষেত্ৰতো দেখা যায়, কিন্তু মহিলা সমকামীৰ ক্ষেত্ৰত ই অধিক দেখা যায়, য’ত এগৰাকী মহিলাই আন এগৰাকী মহিলাৰ উৰু স্পৰ্শ বা চুপি ভাল পাব পাৰে।

আধুনিক যুগত অনাভেদী যৌন সম্পৰ্ক সাধাৰণতে বিভিন্ন অভিমুখী সম্পৰ্কত কৰা হয়; প্ৰাপ্তবয়স্ক মহিলাসকলে ইয়াক অৰ্গাজম উদ্দীপিত কৰিবলৈ ব্যৱহাৰ কৰে বুলি কোৱা হয় আৰু পেৰিছত ইয়াক সাধাৰণতে বেশ্যাবৃত্তিৰ অংশ হিচাপে কৰা হৈছিল। আফ্ৰিকা আৰু এছিয়াৰ কিছু অংশত এই প্ৰথা স্বাভাৱিক কৰি তোলা হৈছে আৰু বিষমযৌন আৰু সমকামী পুৰুষৰ মাজত এই প্ৰথা চলোৱা হয়। দক্ষিণ আফ্ৰিকাত ইয়াক এক্ৱাইৰড ইমিউন’ডেফিচিয়েন্সি চিনড্ৰম (এইডছ)ৰ বিৰুদ্ধে যুঁজিবলৈ ব্যৱহাৰ কৰা হৈছিল; এই প্ৰথা অৱশেষত পৰ্যায়ক্ৰমে বন্ধ কৰি দিয়া হ’ল।

অধ্যয়নৰ পৰা আহৰণ কৰা অনাভেদী যৌনতাৰ বিষয়ে জ্ঞান আৰু এইডছ আৰু গৰ্ভাৱস্থাৰ সৈতে ইয়াৰ সম্পৰ্ক কম। ইয়াক হিউমেন ইমিউন’ডেফিচিয়েন্সি ভাইৰাছ (এইচ আই ভি) পজিটিভ ৰোগীৰ বাবে নিৰাপদ যৌন সম্পৰ্ক হিচাপে ৰিপ’ৰ্ট কৰা হৈছে আৰু পেনো-ভেজিনেল যৌন সম্পৰ্কতকৈ ইয়াৰ সংক্ৰমণৰ সম্ভাৱনা কম। অধ্যয়নত দেখা গৈছে যে যৌন নিৰ্যাতনৰ গোচৰৰ উঠা-নমা কৰা শতাংশত অনাভেদী ধৰ্ষণ জড়িত হৈ আছে, য’ত শাৰীৰিক প্ৰমাণ কম বা একেবাৰেই পোৱা নাযায়।

জনগাঁথনি

১৯৭৬ আৰু ১৯৮১ চনত শ্বেৰে হাইটে মহিলাৰ যৌনতাৰ ওপৰত কৰা গৱেষণাত দেখা গৈছে যে কিছুমান প্ৰাপ্তবয়স্ক মহিলাই ভগাঙ্কুৰক উদ্দীপিত কৰিবলৈ অনাভেদী (আন্তঃক্ৰুৰেল) সংস্পৰ্শৰ জৰিয়তে অৰ্গাজম লাভ কৰিবলৈ সক্ষম হোৱাৰ কথা উল্লেখ কৰিছে। শ্ৰীলংকাত আনাভেদী যৌন সম্পৰ্ক জনপ্ৰিয়; ২০০৬ চনৰ এক অধ্যয়নত ৪.২ শতাংশ মহিলাই ইয়াত লিপ্ত হোৱা বুলি কোৱাৰ বিপৰীতে ২০.৭ শতাংশ পুৰুষে সমকামী আনাভেদী যৌন সম্পৰ্ক স্থাপন কৰা বুলি কয়। ১৯৯৭ চনত কলিকতাৰ উপকণ্ঠ অঞ্চলত পুৰুষৰ সৈতে যৌন সম্পৰ্ক স্থাপন কৰা পুৰুষৰ যৌন স্বাস্থ্যৰ প্ৰয়োজনীয়তাৰ ওপৰত প্ৰকাশিত প্ৰতিবেদনত দেখা গৈছে যে তেওঁলোকে সোধা ৭৩ শতাংশ পুৰুষে আনাভেদী যৌন সম্পৰ্কত লিপ্ত হয়, যদিও জনগাঁথনিগত কাৰকৰ ওপৰত ভিত্তি কৰি ইয়াৰ কম্পাঙ্ক ভিন্ন আছিল। মাত্ৰ ৫৪ শতাংশ যৌনকৰ্মী, কম আয়ৰ ৫০ শতাংশ পুৰুষ আৰু ৪০ শতাংশ মুছলমানে আনাভেদী যৌন সম্পৰ্ক স্থাপন কৰা বুলি কোৱাৰ বিপৰীতে ৮২ শতাংশ হিন্দু আৰু ৮৮ শতাংশ মধ্যম আয়ৰ পুৰুষে ইয়াত লিপ্ত হোৱা বুলি কয়।

তথ্যসূত্ৰ

শ্ৰেণী: মানৱ যৌনতা
অনুসুয়া বাই বৰকাৰ

অনসূয়া বাই বৰকাৰ আছিল এগৰাকী সমাজ কৰ্মী, ভাৰতীয় জাতীয় কংগ্ৰেছৰ ৰাজনীতিবিদ আৰু প্ৰথম লোকসভাৰ (১৯৫৫ চনৰ পৰা ১৯৫৭ চনলৈ) সদস্য।

প্ৰাৰম্ভিক জীৱন

১৯২৯ চনত মধ্যপ্ৰদেশৰ কাম্পটিত (তেতিয়াৰ মধ্য প্ৰদেশ আৰু বেৰাৰৰ অংশ) এটা খেতিয়ক পৰিয়ালত জন্মগ্ৰহণ কৰা অনসূয়া বাই বৰকাৰ জন্ম হৈছিল। তেওঁ ৰায়পুৰৰ চেলেম গাৰ্লছ হিন্দী ইংৰাজী মিডল স্কুলৰ পৰা শিক্ষা গ্ৰহণ কৰিছিল।

কৰ্মজীৱন

বৰকাৰ এগৰাকী সক্ৰিয় সমাজকৰ্মী আছিল আৰু নাগপুৰত প্ৰাপ্তবয়স্ক মহিলাসকলৰ বাবে শিক্ষা কাৰ্যসূচী পৰিচালনা কৰিছিল।

বৰ্তমান সাংসদ স্বামীৰ মৃত্যুৰ পাছত ১৯৫৫ চনৰ উপ-নিৰ্বাচনত আইএনচিৰ প্ৰাৰ্থী হিচাপে দুজনীয়া ভাণ্ডাৰা (সংৰক্ষিত, মধ্য প্ৰদেশ) সমষ্টিৰ পৰা এখন আসনৰ বাবে প্ৰতিদ্বন্দ্বিতা কৰি জয়লাভ কৰি ৮৪,৪৫৮টা ভোট লাভ কৰে। বিৰোধী অনুসূচিত জাতি ফেডাৰেচনৰ প্ৰাৰ্থীগৰাকীয়ে প্ৰায় ৫৮ হাজাৰ ভোট লাভ কৰে।

ব্যক্তিগত জীৱন

১৯৪৭ চনত ভাৰতীয় জাতীয় কংগ্ৰেছৰ ৰাজনীতিবিদ ভৌৰাও বৰকাৰৰ সৈতে বিবাহপাশত আবদ্ধ হয়। তেওঁলোকৰ তিনিগৰাকী ছোৱালী আছিল।

২০০০ চনৰ ১৮ জুলাইত মহাৰাষ্ট্ৰৰ নাগপুৰত অনসূয়া বাই বৰকাৰৰ মৃত্যু হয়।

তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:ৰাজনৈতিক ক্ষেত্ৰত নাৰী
গুম্মাদি সন্ধ্যা ৰাণী

গুম্মাদি সন্ধ্যা ৰাণী , অন্ধ্ৰ প্ৰদেশৰ এগৰাকী ভাৰতীয় ৰাজনীতিবিদ। তেলেগু দেশম পাৰ্টিৰ সদস্য। পাৰ্বতীপুৰম মান্যম জিলা নামেৰে নামাকৰণ কৰা পূৰ্বৰ বিজিয়ানগৰ জিলাৰ ছালুৰ বিধানসভা সমষ্টিক প্ৰতিনিধিত্ব কৰি বিধানসভাৰ সদস্য হিচাপে নিৰ্বাচিত হৈছে। ২০২৪ চনৰ অন্ধ্ৰ প্ৰদেশ বিধানসভাৰ নিৰ্বাচনত তেওঁ জয়লাভ কৰে। ২০২৪ চনৰ জুন মাহত তেওঁক চতুৰ্থখন এন চন্দ্ৰবাবু নাইডু মন্ত্ৰালয়ত নিযুক্তি দিয়া হয়।

প্ৰাৰম্ভিক জীৱন আৰু শিক্ষা

সন্ধ্যা ৰাণীৰ ঘৰ ভিজিয়ানগৰ জিলাৰ ছালুৰত। তেওঁ জয়কুমাৰক বিয়া কৰাইছিল। তেওঁৰ শিক্ষাগত অৰ্হতা বিজ্ঞানৰ স্নাতক।

ৰাজনৈতিক জীৱন

২০০৯ চনৰ অন্ধ্ৰ প্ৰদেশ বিধানসভাৰ নিৰ্বাচনত সন্ধ্যা ৰাণীয়ে প্ৰথমে পূৰ্বৰ বিজিয়ানগৰ জিলাৰ ছালুৰ বিধানসভা সমষ্টিৰ পৰা প্ৰতিদ্বন্দ্বিতা কৰিছিল যদিও ভাৰতীয় জাতীয় কংগ্ৰেছৰ ৰাজন্না ডোৰা পীদিকাৰ হাতত ১৬৫৬ টা ভোটৰ সংকীৰ্ণ ব্যৱধানত পৰাস্ত হৈছিল। ২০২৪ চনৰ অন্ধ্ৰপ্ৰদেশ বিধানসভাৰ নিৰ্বাচনত টিডিপিৰ টিকটত একেখন আসনৰ পৰাই ৱাইএছআৰচিপিৰ পীদিকা ৰাজনা ধোৰাক ১৩,৭৩৩টা ভোটৰ ব্যৱধানত পৰাস্ত কৰি জয়ী হয়।

তথ্যসূত্ৰ
আজ জানে কী জিদ না কৰো

আজ জানে কী জিদ না কৰো (; ) হৈছে পাকিস্তানৰ প্ৰখ্যাত কবি ফায়াজ হাশ্মিৰ দ্বাৰা ৰচিত এটি গীতি-কবিতা। এই গীতটিত সুৰ আৰোপ কৰিছিল প্ৰসিদ্ধ পাকিস্তানী সুৰকাৰ চোহেইল ৰাণাই। বিখ্যাত ধ্ৰুপদী গায়ক হাবিব ৱালি মহম্মদৰ কণ্ঠত এই গীতটিয়ে বিপুল জনপ্ৰিয়তা অৰ্জন কৰিছিল। ১৯৭৩ চনৰ জনপ্ৰিয় পাকিস্তানী চলচ্চিত্ৰ 'বাদল ঔৰ বিজলী'ত পাৰ্শ্বগীত হিচাপেও এই গীতটো হাবিব ৱালি মহম্মদে পৰিৱেশন কৰিছিল। খ্যাতনামা গজল গায়িকা ফৰিদা খানুমে গোৱা এই গীতটিৰ ৰূপটো বহুলভাৱে প্ৰসিদ্ধ হৈছিল আৰু তেওঁ PTV (পাকিস্তান টেলিভিছন)ৰ লগতে ৰাজহুৱা সংগীতানুস্থানসমূহত গীতটো ব্যাপক ৰূপত পৰিৱেশন কৰিছিল। গীতটো য়মন কল্যাণ ৰাগত পৰিৱেশিত হয়।

পৰৱৰ্তী কালত অতিশয় সুললিত স্বৰমাধুৰ্য আৰু প্ৰগাঢ় ৰোমাণ্টিক গীতিকথাৰ বাবেই এই গীতটি বহুকেইজন শিল্পীয়ে পুনঃপৰিৱেশন কৰিছে। তেওঁলোকৰ ভিতৰত বিখ্যাত ভাৰতীয় সংগীতশিল্পী আশা ভোঁচলে অন্যতম ('আশা ভোঁচলে: Love Supreme, ২০০৬')। এই গীতটো মীৰা নায়াৰৰ গ'ল্ডেন লায়ন বঁটা বিজয়ী চলচ্চিত্ৰ 'মনচুন ৱেডিং' (২০০১)-ত পাৰ্শ্বসংগীত ৰূপে ব্যৱহৃত হৈছিল। উল্লেখ্য যে, এই গীতটোৰ হাবিব আলি মহ'ম্মদৰ প্ৰথম আৰু মূল ৰূপটো এতিয়াও অতীৱ জনপ্ৰিয়। এই গীতটোক মূল ৰূপত আমেৰিকান সংগীতজ্ঞ শংকৰ টাকাৰৰ অনলাইন সংগীত শৃংখল 'দ্য শ্ৰুতি বক্স'ৰ অংশ হিচাপে ৰোহিণী ৰাৱাডাই পুনৰ পৰিৱেশন কৰিছিল। এ আৰ ৰহমানে এম টি ভি ভাৰতৰ 'এম টি ভি আন্-প্লাগড্ (২য় বৰ্ষ)'ত পৰিৱেশন কৰিছিল।

চ’নী টিভিত প্ৰদৰ্শিত 'ক্ৰাইম পেট্ৰ’ল' নামৰ টেলিভিছন শৃংখলাটোৰ ২০১৬ চনৰ ৯ ফেব্ৰুৱাৰী তাৰিখৰ খণ্ডত এই গীতটো ব্যৱহাৰ কৰা হৈছিল।

যশ ব্যাস গোষ্ঠীৰ সহযোগত মহেশ ভাটে 'নামকৰণ' নামৰ টেলিভিছন শ্ব'ৰ বাবে আজ জানে কী জিদ না কৰো গীতটি পুনঃসৃষ্টি কৰিছিল, য'ত কণ্ঠ নিগৰাইছিল অৰিজিত সিঙে। এই খণ্ডটি ষ্টাৰ প্লাছ চেনেলত ২০১৬ চনৰ আগষ্ট মাহত প্ৰচাৰিত হৈছিল।

২০১৬ চনত বলিউডৰ চলচ্চিত্ৰ 'এ' দিল হ্যেঁ মুস্কিল'ৰ বাবে প্ৰীতম এই গীতটো পুনৰ সৃষ্টি কৰিছিল আৰু ইয়াত কণ্ঠদান কৰিছিল শিল্পা ৰাওৱে।

বলিউডৰ গায়ক অংগৰাগ পাপন মহন্তয়ো এই গীতটোৰ এটি ৰূপ 'এম টি ভি আন্-প্লাগড্' অনুষ্ঠানৰ সপ্তম বৰ্ষত পৰিৱেশন কৰিছিল।

'ইণ্ডিয়ান আইড'ল' নামৰ ৰিয়েলিটী শ্ব'ৰ ২০১৮ চনৰ এগৰাকী বিচাৰক তথা বলিউডৰ গায়িকা নেহা কক্কৰে চুপাৰষ্টাৰ জীতেন্দ্ৰৰ অনুৰোধ মৰ্মে অনুষ্ঠানটিত ৩৬তম খণ্ডটিত পৰিৱেশন কৰিছিল।

তথ্যসূত্ৰ

বাহ্যিক সংযোগ

ফৰিদা খানুমৰ দ্বাৰা ক'ক ষ্টুডিঅ'(২০১৫)ত পৰিৱেশিত
দ্য শ্ৰুতি বক্সত ৰোহিণী ৰাৱাডাৰ দ্বাৰা পৰিৱেশিত
এম টি ভি আন্-প্লাগড্-ত অংগৰাগ পাপন মহন্তৰ দ্বাৰা পৰিৱেশিত
এম টি ভি আন্-প্লাগড্-ত এ আৰ ৰহমানৰ দ্বাৰা পৰিৱেশিত

শ্ৰেণী:গজল
শ্ৰদ্ধা শশীধৰ

শ্ৰদ্ধা শশীধৰ (জন্ম: ৩ ছেপ্টেম্বৰ ১৯৯৬) এগৰাকী ভাৰতীয় সৌন্দৰ্য্য প্ৰতিযোগিতাৰ খিতাপধাৰী যিয়ে মিছ দিভা ইউনিভাৰ্ছ ২০১৭-ৰ মুকুট পিন্ধিছিল আৰু মিছ ইউনিভাৰ্ছ ২০১৭-ত ভাৰতক প্ৰতিনিধিত্ব কৰিছিল।

তেওঁ নাইক, ইয়ামাহা ফেচিনো আদি ব্ৰেণ্ডৰ বাবে মডেলিং কৰি আহিছে। মিছ ইউনিভাৰ্ছ ইণ্ডিয়া ২০১৭-ৰ সময়ৰ পৰা তেওঁ ঘানা, থাইলেণ্ড, ফিলিপাইনছ আদি দেশত বস্ত্ৰ, পৰ্যটন আৰু ৰিয়েল এষ্টেটৰ অনুষ্ঠানৰ প্ৰচাৰৰ বাবে ভাৰতীয় প্ৰতিনিধি হিচাপে আন্তঃৰাষ্ট্ৰীয় ভ্ৰমণ কৰিছে৷

প্ৰাৰম্ভিক জীৱন

শ্ৰদ্ধাৰ জন্ম হৈছিল ভাৰতৰ চেন্নাইত। নাছিকৰ দেওলালিৰ আৰ্মি পাব্লিক স্কুলৰ পৰা স্কুলীয়া শিক্ষা গ্ৰহণ কৰি মুম্বাইৰ ছফিয়া কলেজ ফৰ উইমেনত নামভৰ্তি কৰি গণমাধ্যমৰ ডিগ্ৰী লাভ কৰিছে।

পেজেণ্ট্ৰী

মিছ ডিভা-২০১৭

শ্ৰদ্ধাই ইয়ামাহা ফাচিনো মিছ ডিভা ইউনিভাৰ্ছ ২০১৭-ৰ মুকুট পিন্ধিছিল বিদায়ী খিতাপধাৰী ইয়ামাহা ফাচিনো মিছ ডিভা ইউনিভাৰ্ছ ২০১৬-ৰ ৰশ্মিতা হৰিমুৰ্থীৰ পৰা।

মিছ ইউনিভাৰ্ছ ২০১৭

২০১৭ চনৰ ২৬ নৱেম্বৰত আমেৰিকাৰ নেভাদাৰ লাছ ভেগাছৰ দ্য এক্সিছত অনুষ্ঠিত হোৱা মিছ ইউনিভাৰ্ছ ২০১৭ত ভাৰতক প্ৰতিনিধিত্ব কৰিছিল যদিও তেওঁ স্থান পোৱা নাছিল৷

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
নিদা ফাজলী

মক্তিদা হাছান নিদা ফাজলী (; ১২ অক্টোবৰ ১৯৩৮ – ৮ ফেব্ৰুৱাৰী ২০১৬) আছিল এগৰাকী ভাৰতীয় হিন্দী আৰু উৰ্দু কবি, গীতিকাৰ আৰু সংলাপ লেখক। সাহিত্যলৈ আগবঢ়োৱা অৱদানৰ বাবে ২০১৩ চনত ভাৰত চৰকাৰে তেওঁক পদ্মশ্ৰী বঁটাৰে সন্মানিত কৰে।

উদ্ধৃতিসমূহ

দ্বিপদী কাব্য

সচেতনসকলে খবৰ ৰাখিছেনে আত্মবিস্মৃতি কি?প্ৰেম কৰা, তাৰ পাছত বুজিবা জীৱন কি!

উৎস

বাহ্যিক সংযোগ

শ্ৰেণী:উৰ্দু কবি
শ্ৰেণী:মৃত ব্যক্তি
শ্ৰেণী:ভাৰতীয় সাহিত্যিক
শ্ৰেণী:পদ্মশ্ৰী বঁটা বিজয়ী